Nu e niciodată prea devreme să începi să înveți Limbi și Literaturi Străine! Fii pregătit pentru preadmiterea de masterat de la FLLS

Facultatea de Limbi și Literaturi Străine a UB va începe preadmiterea la programele de studii masterale din anul universitar 2025-2026 pentru cei care își doresc să își continue studiile la această facultate.
Preadmiterea pentru programele de masterat se desfășoară online în perioada 5 mai – 12 iulie 2025. 
Înscrierile vor avea loc între 5 – 14 mai 2025, iar probele de concurs se vor desfășura între 19 – 23 mai 2025.
Înscrierile se fac exclusiv pe platforma admitereonline.unibuc.ro care poate fi accesată aici.
Rezultatele inițiale vor fi afișate între 26 – 27 mai 2025, iar confirmarea locului și depunerea dosarului se va face între 11 – 12 iulie 2025.
Pentru mai multe informații legate de procesul de preadmitere, puteți consulta ghidul de AICI.
Facultatea de Limbi și Literaturi Străine a UB oferă programe de masterat avansate, cu predare în limba română și engleză. Viitorii masteranzi pot alege între specializări precum Studii culturale slave – Rusia și țările slave din Europa Centrală și de Est,  Studii religioase – Texte și tradiții, Digitalizarea în științe umaniste, Studii hispanice, Spațiul islamic – Societăți, culturi, mentalități și Traductologie latino-romanică – Italiană, neogreacă, portugheză, filologie clasică.
Pentru mai multe informații legate de probele de concurs, persoanele interesate pot contacta directorii programelor de masterat sau pot adresa întrebări pe adresa de e-mail master@lls.unibu.ro.
Mai multe detalii despre preadmiterea la master pot fi consultate aici. 
Pentru a-și asigura un loc la Facultatea de Limbi și Literaturi Străine a UB, studenții sunt încurajați să viziteze pagina oficială de admitere pentru masterat de pe website-ul facultății.
